《建炎丞相成国吕忠穆公退老堂 其一》
宋代·黄叔敖

今代勋名第一人，聊从小筑艺松筠。风云天上千龄运，雨露人松万井春。

莫倚丘园甘独乐，须知海宇仰洪钧。行闻勉为苍生起，衮绣来归耸搢绅。

作者简介：宋洪州分宁人，字嗣深。黄廉子。哲宗元祐六年进士。累官广东转运判官，兼提举市舶。以疏言岭表所产不足以奉玉食被免官，未几复职，迁户部尚书致仕。有文集、奏议、《春秋讲义》等。